Diari Oficial de la Generalitat Valenciana


Sumari del DOGV 8236, del 16-02-2018 (2018/983)

Informació pública de la sol·licitud d'autorització administrativa, aprovació del projecte d'execució i declaració, en concret, d'utilitat pública, corresponent a una planta satèl·lit de gas natural liquat (GNL) i xarxa de distribució de gas natural en el municipi d'Orba. Expedient CBREDE/2015/18/03.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8236

Data del DOGV
:   16-02-2018

Secció del DOGV
:   V. ANUNCIS - C) ALTRES ASSUMPTES

Número del document
:   2018/983


Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Informació pública de la sol·licitud d'autorització administrativa, aprovació del projecte d'execució i declaració, en concret, d'utilitat pública, corresponent a una planta satèl·lit de gas natural liquat (GNL) i xarxa de distribució de gas natural en el municipi d'Orba. Expedient CBREDE/2015/18/03. [2018/983]  
Als efectes previstos en els articles 73 i 104 de la Llei 34/1998, de 7 d'octubre, del sector d'hidrocarburs, en els articles 78 i 96 del Reial decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, se sotmet a informació pública la sol·licitud d'autorització administrativa i declaració, en concret d'utilitat pública, de la instal·lació de gas natural, que es detalla a continuació:  
Peticionari: Gas Natural Cegas, SA.  
Emplaçament: terme municipal d'Orba.  
Documents sotmesos a informació pública:  
- Projecte. Denominació: planta satèl·lit de gas natural liquat (GNL) i xarxa de distribució de gas natural en el terme municipal d'Orba.  
Característiques de les instal·lacions:  
· Canalització xarxa MOP 0,4 bar: 526 m de polietilé PE 100 SDR 17,6 DN110, 4094 m de polietilé PE 100 SDR 17,6 DN90 i 4102 m de polietilé PE 100 SDR 17,6 DN63.  
· Punt de subministrament: connexió amb una planta satèl·lit de gas natural liquat (GNL), ubicada en la parcel·la 182 del polígon 1, amb referència cadastral número 84489Y8428499264881KW, en el camí del Riu, al nord-oest del nucli urbà d'Orba.  
· Zona geogràfica: segons es defineix en el plànol número P-AA 01, Plànol àrea d'autorització, del projecte.  
Pressupost: 605 797,83 euros.  
El que es fa públic per a coneixement general i perquè totes aquelles persones físiques o jurídiques que es consideren afectades en els seus drets puguen examinar la documentació indicada en el Servei Territorial d'Indústria i Energia, siti en el carrer Churruca, número 29, 2a planta, d'Alacant, així com dirigir a l'esmentat servei territorial les al·legacions, per duplicat, que es consideren oportunes en el termini de 20 dies comptats a partir de l'endemà de la publicació d'aquest anunci. Transcorregut l'esmentat termini sense realitzar al·legacions, es considerarà que està conforme i perdrà el dret al tràmit corresponent. Això, sense perjudici de la interposició dels recursos que pertoquen contra la resolució definitiva del procediment, en els terminis legals i reglamentàriament establits.  
  
Alacant, 5 de desembre de 2017.- El cap del Servei Territorial d'Indústria i Energia: Matías Pablo Mas Gisbert.